turjo4nis/wikipedia-bn-dump-20250701 huggingface dataset:
প্রণব কুমার বড়ুয়া

প্রণব কুমার বড়ুয়া (জন্ম ২৩ আগস্ট ১৯৩৪- মৃত্যু ২৮ এপ্রিল ২০২৪) একজন বাংলাদেশি অধ্যাপক ও শিক্ষাবিদ ছিলেন। শিক্ষায় বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে। তিনি বাংলাদেশ আওয়ামী লীগের উপদেষ্টা পরিষদের একজন সদস্য হিসেবে দায়িত্ব পালন করেছেন।

প্রারম্ভিক জীবন
প্রণব ১৯৩৪ সালের ২৩ আগস্ট চট্টগ্রাম জেলার রাউজান উপজেলার আবুরখীল গ্রামে জন্মগ্রহণ করেন। তিনি বাংলা সাহিত্য ও পালিতে এমএ ডিগ্রি অর্জন করেন। প্রথম শ্রেণীতে পেশাগত বিএড ডিগ্রি লাভ করার পর কলকাতা বিশ্ববিদ্যালয় থেকে পিএইচডি ডিগ্রি অর্জন করেন। এছাড়াও তিনি ধর্মীয় শিক্ষা যেমন পালি সূত্র, আদ্ধ্য, বিনয় আদ্ধ্য, অভিধর্ম আদ্ধ্যর ওপর ডিগ্রি অর্জন করেন।

কর্মজীবন
প্রণব শিক্ষক হিসেবে তার কর্মজীবন শুরু করেন। ৩৫ বছরের শিক্ষকতা জীবনে তিনি ঢাকা বিশ্ববিদ্যালয়ের পালি বিভাগে খন্ডকালীন অধ্যাপক হিসেবেও শিক্ষকতা করেছেন। কানুনগোপাড়া কলেজ, রাঙ্গুনিয়া কলেজ, অগ্রসর বালিকা মহাবিদ্যালয় এবং কুণ্ডেশ্বরী বালিকা মহাবিদ্যালয়ের অধ্যক্ষ হিসেবে দায়িত্ব পালন করেন। এছাড়া বিভিন্ন সময়ে সহকারী প্রধান শিক্ষক, উপাধ্যক্ষ হিসেবে দায়িত্ব পালন করেছেন। তিনি চট্টগ্রামে শিক্ষা বিস্তারে বিশেষ করে নারী শিক্ষা বিস্তারে গুরুত্বপূর্ণ ভূমিকা পালনের পাশাপাশি বেশ কিছু শিক্ষাপ্রতিষ্ঠান স্থাপন করেছেন।

গ্রন্থ
প্রণব কুমার বেশি কিছু গ্রন্থ লিখেছেন তার মধ্যে উল্লেখযোগ্য হল:
 মুক্তিযুদ্ধে বাঙালি বৌদ্ধদের অবদান
 বাংলাদেশের বৌদ্ধ ধর্ম ও সংস্কৃতি
 অতীশ দীপংকর
 বৌদ্ধ আচরণবিধি
 মহাথেরোকে যেভাবে দেখেছি
 পৃথিবীর পথে পথে
 গৌতম বুদ্ধের জীবন ও বাণী
 শতবর্ষের বৌদ্ধ সাহিত্যিকদের অবদান ও সমাজজীবন

পুরস্কার ও সম্মাননা
 থাই রাজা কর্তৃক রাজগৌরব সম্মাননা
 মহাত্মা গান্ধী জাতীয় পুরস্কার
 মাদার তেরেসা পুরস্কার 
 বৌদ্ধ রত্ন উপাধি 
 ড. আহমেদ কর প্রজ্ঞাদীপ পুরস্কার 
 অল সিলং বুড্ডিস্ট সম্মাননা 
 ধর্মাদিপতি ও প্রজ্ঞাচর্চা সম্মাননা, ভারত

তথ্যসূত্র

শিক্ষা ও গবেষণায় একুশে পদক বিজয়ী
চট্টগ্রাম জেলার শিক্ষাবিদ
বাংলাদেশী শিক্ষায়তনিক
বাংলাদেশী শিক্ষাবিদ
ঢাকা বিশ্ববিদ্যালয়ের শিক্ষক
১৯৩৪-এ জন্ম
একুশে পদক বিজয়ী
কলকাতা বিশ্ববিদ্যালয়ের প্রাক্তন শিক্ষার্থী
চট্টগ্রাম জেলার ব্যক্তি
বাংলাদেশী বৌদ্ধ
২০২৪-এ মৃত্যু
বাউড়িয়া রেলওয়ে স্টেশন

বাউড়িয়া রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি বাউড়িয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২৪ কি.মি. দূরে স্টেশনটি অবস্থিত।

ইতিহাস
বাউড়িয়া রেলওয়ে স্টেশনটি পশ্চিমবঙ্গের বজবজ ঘাট রোড, বাউড়িয়া তে অবস্থিত। স্টেশন কোড হল (বিভিএ)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি চেঙ্গাইল এবং নলপুর এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র 

হাওড়া জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯০০-এ ভারতে চালু রেলওয়ে স্টেশন
২০১৮ পাকিস্তান ক্রিকেট দলের ইংল্যান্ড সফর

পাকিস্তান ক্রিকেট দল দুইটি টেস্ট ক্রিকেট খেলার জন্য ইংল্যান্ড সফর করে, যা এপ্রিল থেকে জুন ২০১৮-এ অনুষ্ঠিত হয়।

দলীয় সদস্য

প্রস্তুতিমূলক খেলা

প্রথম শ্রেণীর ম্যাচ: কেন্ট ব পাকিস্তান

প্রথম শ্রেণীর ম্যাচ: নর্দাম্পটনশায়ার ব পাকিস্তান

দুইদিনের ম্যাচ: লিচেস্টারশায়ার ব পাকিস্তান

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০১৮-এ পাকিস্তানি ক্রিকেট
২০১৮-এ ইংরেজ ক্রিকেট
২০১৮-এ আন্তর্জাতিক ক্রিকেট প্রতিযোগিতা
পাকিস্তান ক্রিকেট দলের ইংল্যান্ড সফর
কলাকান্দা ইউনিয়ন

কলাকান্দা বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

আয়তন 
কলাকান্দা ইউনিয়নের আয়তন ৩,২১৯ একর।

জনসংখ্যার উপাত্ত 
২০১১ সালের পরিসংখ্যান অনুযায়ী কলাকান্দা ইউনিয়নের জনসংখ্যা ৯,৯৫৪ জন। এর মধ্যে পুরুষ ৪,৯২৭ জন এবং মহিলা ৫,০২৭ জন। মোট পরিবার ২,০২৯টি।

অবস্থান ও সীমানা 
মতলব উত্তর উপজেলার পশ্চিমাংশে কলাকান্দা ইউনিয়নের অবস্থান। এ ইউনিয়নের উত্তরে ষাটনল ইউনিয়ন, পূর্বে ছেংগারচর পৌরসভা, দক্ষিণে মোহনপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন ও আধারা ইউনিয়ন অবস্থিত।

প্রশাসনিক কাঠামো 
কলাকান্দা ইউনিয়ন মতলব উত্তর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নে মোট ৭টি গ্রাম রয়েছে। যথা:
১.দশানী,
২.মিলারচর,
৩.হানিরপাড়,
৪.কলাকান্দা,
৫.সাতানী,
৬.লতুরদী এবং
৭.বাহেরচর পাঁচানি।

শিক্ষা ব্যবস্থা 
২০১১ সালের পরিসংখ্যান অনুযায়ী কলাকান্দা ইউনিয়নের সাক্ষরতার হার ৬১.৪%।

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র

বহিঃসংযোগ 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
মেজকর্তা

মেজকর্তা বাংলা সাহিত্যের একটি কাল্পনিক চরিত্র। এই চরিত্রটি সৃষ্টি করেন খ্যাতনামা সাহিত্যিক প্রেমেন্দ্র মিত্র। মেজকর্তার প্রথম কাহিনী তেনা-রা প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। মেজকর্তার গল্পগুলি অলৌকিক, রহস্য আর হাস্যরসের এক সুচারু মিশেল।

চরিত্রচিত্রণ
মামাবাবু, ঘনাদা, পরাশর বর্মা - এই কালজয়ী চরিত্র তিনটি সৃষ্টি করার পরেও প্রায় সত্তরোর্ধ প্রেমেন্দ্র মিত্র তৈরি করলেন আরও এক ব্যতিক্রমী চরিত্র মেজকর্তা। কলকাতার ৪৫ নং বাসের সিটে পড়ে থাকা বেওয়ারিশ লাল শালুর পুঁটলিতে মেজকর্তার খেরোর খাতাটি খুঁজে পান লেখক। সেখান থেকে মেজকর্তা সিপাহী বিদ্রোহের সময়ের মানুষ ( মেজকর্তার খেরোখাতা গল্পে লেখক অনুমান করেন), এমনকি তার নামটিও জানা যায়না। গল্পগুলি থেকে জানা যায়, মেজকর্তা মোটামুটি বেশ সচ্ছল এক পরিবারের ছেলে, যা ওঁর কথাবার্তায় পরিষ্কার। তাই খাওয়া পরার যখন চিন্তা নেই তখন উনি মজে থাকেন তার এক অদ্ভুত বিটকেলে শখ নিয়ে – ভূত শিকার করার শখ। চর মারফত উনি খবর পান কখন কোথায় কোন হানাবাড়ি আছে যেখানে ভূত থাকতে পারে। বটকেষ্ট, নসুরাম দাস, কখনোবা মুকুন্দরাম (ইনি নিজেই প্রেতাত্মা) তাকে নিত্যনতুন ভূতের খবর জোগাড় করে এনে দেয়। তারপর তিনি নিজে গিয়ে উঠেন সেইসব ভূতুড়ে বাড়িতে। করেন রাত্রিবাস। আর হানাবাড়ি মানেই যে সবসময় এঁদো পাড়াগাঁ নয়, কলকাতার ইট-কাঠ-পাথরের বাড়িতেও, এমনকি এক গল্পে একটি লাইব্রেরিতেও তিনরাত কাটিয়েছেন মেজকর্তা। তবে তিনি ভূত দেখে কখনোই ভয় পাননি। এরকমও হয়েছে, তিনি মানুষ জানতে পেরে এক ভূত তোতলাতে তোতলাতে তল্লাট ছাড়া হয়েছিল।

প্রকাশনার ইতিহাস
মেজকর্তার প্রথম আখ্যান তেনা-রা প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। এরপর মেজকর্তার অন্যান্য কাহিনীগুলি আনন্দমেলা, কিশোর ভারতী, পক্ষিরাজ ও সবজান্তা মজারু শিশু-কিশোর পত্রিকাগুলিতে বিভিন্ন সময়ে প্রকাশিত হয়।

‘ভূত শিকারী মেজকর্তা’ (নাথ ব্রাদার্স, বৈশাখ ১৩৮৭) গ্রন্থে সংকলিত হয় ছয়টি মেজকর্তা-কাহিনী। এরপরে ‘মেজকর্তার ভৌতিক গল্প’ [পরে পরিবর্তিত নাম ‘ভূত যদি বোকা হয়’] (শৈব্যা প্রকাশন বিভাগ, ১৯৮৬)-তে ছিল মেজকর্তা সিরিজের নয়টি গল্প।সর্বশেষ প্রকাশিত ‘ভূত-শিকারি মেজকর্তা এবং...’ (দে’জ পাবলিশিং, ২০০৯) বইতেও মেজকর্তার নয়টি গল্পই ছিল। তবে ভূত যদি ভীতু হয় এবং ভূতেদের বিশ্বাস নেই শীর্ষক গল্পদুটি এ যাবৎ অগ্রন্থিতই থেকে গিয়েছে।

কাহিনীসমূহ
 তেনা-রা - আনন্দমেলা, বৈশাখ,১৩৮৩
 মেজকর্তার খেরোখাতা - আনন্দমেলা পূজাবার্ষিকী, ১৩৮৩
 মাথায় চন্দ্রবিন্দু - শারদীয়া কিশোর ভারতী, ১৩৮৩
 ভূত-শিকারী মেজকর্তা - আনন্দমেলা পূজাবার্ষিকী, ১৩৮৪
 ভূতেরা বড় মিথ্যুক - আনন্দমেলা, আশ্বিন, ১৩৮৫
 ভূত যদি ভুলো হয় - শারদীয়া কিশোর ভারতী, ১৩৮৫
 ভূত যদি ভক্ত হয় - আনন্দমেলা পূজাবার্ষিকী, ১৩৮৭
 ভূত যদি ভীতু হয় - শারদীয়া কিশোর ভারতী, ১৩৮৭ 
 ভূত যদি রসিক হয় - সবজান্তা মজারু, জানুয়ারি, ১৯৮৩ 
 ভূতেদের বিশ্বাস নেই - পক্ষিরাজ, এপ্রিল – মে, ১৯৮৩ 
 ভূত যদি বোকা হয় - শারদীয় পক্ষিরাজ, ১৩৯১

তথ্যসূত্র 

কাল্পনিক বাঙালি ব্যক্তি
প্রেমেন্দ্র মিত্র
কাল্পনিক হিন্দু
বাংলাদেশের বিদ্যালয়ের তালিকা

এটি বাংলাদেশের বিদ্যালয়সমূহের   তালিকা। উক্ত শিক্ষাপ্রতিষ্ঠানসমূহ হলো মাধ্যমিক বিদ্যালয় ও সর্বাধিক সাধারণ ব্যবহৃত পাঠ্যক্রম হচ্ছে জাতীয় শিক্ষাক্রম ও পাঠ্যপুস্তক, যার দুটি সংস্করণ রয়েছে, একটি বাংলা সংস্করণ এবং একটি ইংরেজি সংস্করণ। ইংরেজি-মাধ্যম স্কুলের অধিকাংশ ক্ষেত্রেই এডেক্সেল ও ক্যামব্রিজ কোর্স ব্যবহার করা হয়। অন্যান্য পাঠ্যক্রম ও ব্যবহার করা হয়। কিন্তু, তা খুবই কম।

বরিশাল বিভাগ

চট্টগ্রাম বিভাগ

ঢাকা বিভাগ

ময়মনসিংহ বিভাগ

খুলনা বিভাগ

রাজশাহী বিভাগ

রংপুর বিভাগ

সিলেট বিভাগ

আরও দেখুন 

বাংলাদেশের শিক্ষা ব্যবস্থা
বিশ্ববিদ্যালয় মঞ্জুরী কমিশন (বাংলাদেশ)
বাংলাদেশের বিশ্ববিদ্যালয়
বাংলাদেশের বিশ্ববিদ্যালয়ের তালিকা
বাংলাদেশের কলেজের তালিকা
বাংলাদেশের ইনস্টিটিউটের তালিকা
বাংলাদেশের মেডিকেল কলেজসমূহের তালিকা
বাংলাদেশের ডেন্টাল কলেজের তালিকা
বাংলাদেশে টেক্সটাইল শিক্ষা
বাংলাদেশের স্থাপত্য শিক্ষা প্রতিষ্ঠানের তালিকা

তথ্যসূত্র

বহিঃসংযোগ 

 

বাংলাদেশে শিক্ষা
 
বাংলাদেশের বিদ্যালয়ের তালিকা
দেশ অনুযায়ী বিদ্যালয়ের তালিকা
বাংলাদেশের শিক্ষা সম্পর্কিত তালিকা
মোহনপুর ইউনিয়ন, মতলব উত্তর

মোহনপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

আয়তন 
মোহনপুর ইউনিয়নের আয়তন ৪,৯০০ একর।

জনসংখ্যার উপাত্ত 
২০১১ সালের পরিসংখ্যান অনুযায়ী মোহনপুর ইউনিয়নের জনসংখ্যা ১৯,২০৮ জন। এর মধ্যে পুরুষ ৯,৭১৭ জন এবং মহিলা ৯,৪৯১ জন। মোট পরিবার ৪,০৬৩টি।

অবস্থান ও সীমানা 
মতলব উত্তর উপজেলার পশ্চিমাংশে মোহনপুর ইউনিয়নের অবস্থান। এ ইউনিয়নের উত্তরে কলাকান্দা ইউনিয়ন, পূর্বে ছেংগারচর পৌরসভা ও গজরা ইউনিয়ন, দক্ষিণে জহিরাবাদ ইউনিয়ন ও এখলাছপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন অবস্থিত।

প্রশাসনিক কাঠামো 
মোহনপুর ইউনিয়ন মতলব উত্তর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী মোহনপুর ইউনিয়নের সাক্ষরতার হার ৫৯.৩%।

শিক্ষা প্রতিষ্ঠান 
দশানী মোহনপুর উচ্চ বিদ্যালয়, মাথাভাঙ্গা আদর্শ উচ্চ বিদ্যালয়, পাচআনী আদর্শ উচ্চ স্কুল,আলী আহমেদ মিয়া মহাবিদ্যালয়

যোগাযোগ ব্যবস্থা

খাল ও নদী

হাট-বাজার 
১.মোহনপুর বাজার
২.মাথাভাঙ্গা বাজার

উল্লেখযোগ্য ব্যক্তি 
 মোফাজ্জল হোসেন চৌধুরী মায়া — বীর বিক্রম খেতাবপ্রাপ্ত বীর মুক্তিযোদ্ধা।
 ওয়াহিদউদ্দিন আহমেদ — বুয়েট এর তৃতীয় উপাচার্য ও তত্বাবধায়ক সরকারের সাবেক উপদেষ্টা

জনপ্রতিনিধি 

 কাজি মিজানুর রহমান চেয়ারম্যান ৭নং মোহনপুর ইউনিয়ন পরিষদ। 
 মোঃ বিল্লাল হোসেন তপাদার মেম্বার ১নং ওয়ার্ড, ৭নং মোহনপুর ইউনিয়ন পরিষদ।

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র

বহিঃসংযোগ 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
মতলব উত্তর উপজেলা
দ্য টরেন্টস অব স্প্রিং

দ্য টরেন্টস অব স্প্রিং () হল আর্নেস্ট হেমিংওয়ে রচিত উপন্যাসিকা। এটি ১৯২৬ সালে প্রকাশিত হয়। "আ রোম্যান্টিক নভেল ইন অনার অব দ্য পাসিং অব আ গ্রেট রেস" উপ-শিরোনামে লেখা বইটিকে হেমিংওয়ে লেখকদের জগতকে ব্যঙ্গ করতে ব্যবহার করেছেন। এটি হেমিংওয়ের প্রথম দীর্ঘ কাজ এবং তিনি এটি শেরউড অ্যান্ডারসনের ডার্ক লাফটার-এর ব্যঙ্গ হিসেবে রচনা করেছেন।

প্রকাশনা
ধারণা করা হয় হেমিংওয়ে দ্য টরেন্টস অব স্প্রিং রচনা করেছিলেন তার প্রকাশক বনি অ্যান্ড লিভরাইটের সাথে তার চুক্তি থেকে বের হয়ে আসার লক্ষ্যে, যদিও হেমিংওয়ে তা অস্বীকার করেন। এই বইটি প্রত্যাখ্যান করার মধ্য দিয়ে বনি অ্যান্ড লিভরাইট তাদের চুক্তি বাতিল করেন। তার চিঠিতে হেমিংওয়ে তার উপন্যাসিকার জন্য খুবই দরদ প্রদর্শন করেন। তিনি ১৯২৬ সালের মে-জুলাই মাসে শেরউড অ্যান্ডারসনের কাছে প্রতিবেদন পাঠান যে তার প্রথম দীর্ঘ কাজের অনুপ্রেরণা ছিল তার "পুল পাঞ্চ"গুলো প্রত্যাখ্যান করা এবং অ্যান্ডারসনের কাজ থেকে উদ্যম লাভ এবং বনি অ্যান্ড লিভরাইটের সাথে তার চুক্তি বাতিল না করা।

দশ দিনে রচিত দ্য টরেন্টস অব স্প্রিং ছিল দাম্ভিক লেখকদের নিয়ে ব্যঙ্গ-রচনা। হেমিংওয়ে ১৯২৫ সালের ডিসেম্বর মাসের শুরুতে বইটির পাণ্ডুলিপি জমা দেন এবং মাসের শেষভাগে কাজটি প্রত্যাখ্যাত হয়। ১৯২৬ সালের জানুয়ারি মাসে ম্যাক্স পারকিন্স স্ক্রিবনার্স থেকে দ্য টরেন্টস অব স্প্রিং এবং তার অনাগত কাজগুলোও প্রকাশ করতে সম্মতি জানান। দ্য টরেন্টস অব স্প্রিং বইটি ১৯২৫ সালের মে মাসে স্ক্রিবনার্স থেকে প্রকাশিত হয়। প্রথম সংস্করণের ১২৫০ কপি মুদ্রণ বের হয়।

সমালোচনামূলক প্রতিক্রিয়া
উপন্যাসিকাটি মিশ্র প্রতিক্রিয়া লাভ করে, যদিও এটি অন্য লেখকদের প্রতি সমালোচনামূলক। সমালোচকদের কাছে কাজটি প্রত্যাখ্যাত হয় এবং তারা এই কাজটিকে একই বছর তার প্রকাশিত দ্য সান অলসো রাইজেস-এর তুলনায় কম গুরুত্বপূর্ণ হিসেবে দেখেন। তার সে সময়ের স্ত্রী হ্যাডলি রিচার্ডসন মনে করেন অ্যান্ডারসনের চরিত্রায়ন খুবই নোংরা ছিল; জন ডস প্যাসস বইটিকে মজাদার বিবেচনা করেন, কিন্তু তা প্রকাশিত হোক তা চাননি। অন্যদিকে এফ. স্কট ফিট্‌জেরাল্ড উপন্যাসিকাটিকে শ্রেষ্ঠকর্ম বলে বিবেচনা করেন। খুব কম সমালোচনাই বইটির পক্ষে ছিল এবং বইটিকে হেমিংওয়ের পরবর্তী কাজের তুলনায় কম গুরুত্বপূর্ণ হিসেবে গণ্য করা হয়।

তথ্যসূত্র

উৎস

 
 
 
 
 

১৯২৬-এর মার্কিন উপন্যাস
অভিষেক উপন্যাস
আর্নেস্ট হেমিংওয়ের উপন্যাস
মার্কিন উপন্যাসিকা
আর্নেস্ট হেমিংওয়ের বই
চার্লস স্ক্রিবনার্স সন্সের বই
বক্রেশ্বর শক্তিপীঠ

পশ্চিমবঙ্গের বক্রেশ্বর শক্তিপীঠ বীরভূম জেলার পাপহরা নদীর তীরে অবস্থিত।এটি সিউড়ি শহর থেকে ২৪ কিমি এবং কলকাতা থেকে ২৪০ কিলোমিটার দূরে । মন্দির স্থাপত্য রেখ-দেউলরীতির। মন্দির কমপ্লেক্সের অভ্যন্তরে মহিশমর্দিনী ও বক্রেশ্ব‌র মন্দির। প্রাক্তন প্রাচীন দেবীর প্রাচীন চিত্রকর্মগুলি ভারতের প্রত্নতাত্ত্বিক জরিপ দ্বারা সুরক্ষিত।

কাহিনী

দেবী সতীর ভ্রূযুগলের মধ্যবর্তী অংশ বা তার মন এই অঞ্চলে পতিত হয়েছিলেন যখন ভগবান বিষ্ণু, শিব বিহীন দক্ষ যজ্ঞে স্বেচ্ছায় প্রান বিসর্জনকারিনী সতীর দেহ  সুদর্শন চক্র দিয়ে খণ্ডিত করেছিলেন।খণ্ডিত অংশগুলি পরে এক একটি মন্দিরে পরিণত হয় ও শক্তিপীঠে পরিণত হয়। দেবী এখানে মহিষমর্দিনী।ভৈরব বক্রনাথ।    কথিত আছে সত্যযুগে লক্ষ্মী ও নারায়ণএর বিয়েতে সুব্রত মুনিকে  ইন্দ্র  অপমান করেন।রাগে ঋষির দেহ আট বাঁকে বেঁকে যায়। তিনি অষ্টা‌বক্র ঋষি নামে পরিচিত হন। মহামুনি অষ্টাবক্র  এখানে শিবের তপস্যা করেন ও পাপহরা নদীতে স্নানের পর পাপমুক্ত হন।তার নামে তাই মহাদেবের নাম এখানে বক্রেশ্বর বা বক্রনাথ।

এটি অন্যতম একটি মহাশক্তি পীঠ হিসেবে বিবেচিত।

দেবী ও ভৈরব 

এখানে  দেবী মহিষমর্দিনী (মহিষাসুর  বধকারী) ও ভৈরব বক্রনাথ বা বক্রেশ্বর।দেবীর পিতলের মূর্তি ও দশভুজা।

অন্যান্য

পাপহরা নদী পাপমুক্ত করে বলা হয়।এ নদীতেই মহামুনি অষ্টাবক্র স্নান করেছিলেন। এই অঞ্চল বিশেষ করে তার প্রাকৃতিক সৌন্দর্য জন্য পরিচিত । এ অঞ্চলের আশেপাশে দশটি উষ্ণ প্রস্রবণ রয়েছে - 
পাপহরা গঙ্গা, বৈতরণী গঙ্গা, খরকুণ্ড, ভৈরবকুণ্ড, অগ্নিকুণ্ড, দুধকুণ্ড, সূর্যকুণ্ড, শ্বেতগঙ্গা, ব্রহ্মাকুণ্ড, অমৃতকুণ্ড।এগুলোতে স্নান করলে রোগমুক্তি হয়। প্রতিটি প্রস্রবণের কাছে শিবলিঙ্গ‌ আছে।শ্বেতগঙ্গার কাছে এক পুরনো বট গাছের তলায় ভগ্ন হরগৌরী মূর্তি রয়েছে।

পূজা ও উৎসব 
এখানে শিবরাত্রিতে প্রচুর লোক পূজা দিতে আসে ও বিরাট মেলা বসে।

তথ্যসূত্র

 

পশ্চিমবঙ্গের হিন্দু মন্দির
ভারতের হিন্দু তীর্থস্থান
শক্তিপীঠ
বীরভূম জেলা
বীরভূম জেলার হিন্দু মন্দির
এখলাছপুর ইউনিয়ন

এখলাছপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।এটি উক্ত উপজেলার সবচেয়ে বড় গ্রাম।

আয়তন 
এখলাছপুর ইউনিয়নের আয়তন ৫,০০১ একর।

জনসংখ্যার উপাত্ত 
২০১১ সালের পরিসংখ্যান অনুযায়ী এখলাছপুর ইউনিয়নের জনসংখ্যা ১৪,৩০১ জন। এর মধ্যে পুরুষ ৭,২১৩ জন এবং মহিলা ৭,০৮৮ জন। মোট পরিবার ৩,০৩৯টি।

অবস্থান ও সীমানা 
মতলব উত্তর উপজেলার দক্ষিণ-পশ্চিমাংশে এখলাছপুর ইউনিয়নের অবস্থান। এ ইউনিয়নের উত্তরে মোহনপুর ইউনিয়ন, পূর্বে জহিরাবাদ ইউনিয়ন, দক্ষিণে চাঁদপুর সদর উপজেলার রাজরাজেশ্বর ইউনিয়ন এবং পশ্চিমে শরীয়তপুর জেলার ভেদরগঞ্জ উপজেলার কাঁচিকাটা ইউনিয়ন অবস্থিত।

প্রশাসনিক কাঠামো 
এখলাছপুর ইউনিয়ন মতলব উত্তর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী এখলাছপুর ইউনিয়নের সাক্ষরতার হার ৫০.২%।

শিক্ষা প্রতিষ্ঠান 
 এখলাছপুর উচ্চ বিদ্যালয়
 চরকাশিম উচ্চ বিদ্যালয়

 ৬৮ নং পশ্চিম এখলাছপুর সরকারি প্রাথমিক বিদ্যালয়

জনপ্রতিনিধি 
 বর্তমান চেয়ারম্যান: মফিজুল ইসলাম মুন্না ঢালী।

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র

বহিঃসংযোগ 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
জহিরাবাদ ইউনিয়ন

জহিরাবাদ বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

আয়তন 
জহিরাবাদ ইউনিয়নের আয়তন ২,৯৩৫ একর।

জনসংখ্যার উপাত্ত 
২০১১ সালের পরিসংখ্যান অনুযায়ী জহিরাবাদ ইউনিয়নের জনসংখ্যা ১২,১৮৩ জন। এর মধ্যে পুরুষ ৬,১৪০ জন এবং মহিলা ৬,০৪৩ জন। মোট পরিবার ২,৫১০টি।

অবস্থান ও সীমানা 
মতলব উত্তর উপজেলার দক্ষিণ-পশ্চিমাংশে জহিরাবাদ ইউনিয়নের অবস্থান। এ ইউনিয়নের পূর্বে ফরাজিকান্দি ইউনিয়ন ও ফতেপুর পশ্চিম ইউনিয়ন, উত্তরে মোহনপুর ইউনিয়ন, পশ্চিমে এখলাছপুর ইউনিয়ন ও মেঘনা নদী এবং দক্ষিণে মেঘনা নদী ও চাঁদপুর সদর উপজেলার রাজরাজেশ্বর ইউনিয়ন অবস্থিত।

প্রশাসনিক কাঠামো 
জহিরাবাদ ইউনিয়ন মতলব উত্তর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী জহিরাবাদ ইউনিয়নের সাক্ষরতার হার ৮০.০৪%।

শিক্ষা প্রতিষ্ঠান 
উচ্চ বিদ্যালয় ১ টি,

সরকারি প্রাথমিক বিদ্যালয় ৬ টি,
৯নং নাওভাঙা সরকারি প্রাথমিক বিদ্যালয়
৮নং চরউমেদ আইডিয়াল কিন্ডারগার্টেন 

মাদ্রাসা ৪ টি।

যোগাযোগ ব্যবস্থা

খাল ও নদী 
৯ নং ওর্য়াড খাসকান্দির খাল

হাট-বাজার 
বামের বাজার
মিতালি বাজার,
চরউমেদ বাজার,
লেংটার বাজার

দর্শনীয় স্থান 
মেঘনা নদীর পাড়।
 চরউমেদ পদ্মা মেঘনার মিলনস্থল।
 সোলেমান লেংটার বাসস্থান ।

জনপ্রতিনিধি 
 বর্তমান চেয়ারম্যান : গাজি সেলিম রেজা
 ওর্য়াড সদস্য     :আলাউদ্দিন সরকার
 ওর্য়াড সদস্য     :ইউসুফ বেপারী
 ওর্য়াড সদস্য     :মানিক সরকার
 ওর্য়াড সদস্য     :দেলোয়ার হোসেন মল্লিক
 ওর্য়াড সদস্য     :কাজল বেপারী
 ওর্য়াড সদস্য     :মোহাম্মদ হোসেন প্রধান 
 ওর্য়াড সদস্য     :মোখলেছ ঢালী
 ওর্য়াড সদস্য     :
 ওর্য়াড সদস্য     :
১,২,৩ ওর্য়াড সদস্য: জ্যোৎস্না 
৪,৫,৬ ওর্য়াড সদস্য:
৭,৮,৯ ওর্য়াড সদস্য:ছালাতুন নেছা

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র

বহিঃসংযোগ 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
ফতেপুর পূর্ব ইউনিয়ন

ফতেপুর পূর্ব বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

আয়তন 
ফতেপুর পূর্ব ইউনিয়নের আয়তন ৩,৯৮৪ একর।

জনসংখ্যার উপাত্ত 
২০১১ সালের পরিসংখ্যান অনুযায়ী ফতেপুর পূর্ব ইউনিয়নের জনসংখ্যা ২০,৪৫৫ জন। এর মধ্যে পুরুষ ৯,৪৪৮ জন এবং মহিলা ১১,০০৭ জন। মোট পরিবার ৪,৬১৮টি।

অবস্থান ও সীমানা 
মতলব উত্তর উপজেলার দক্ষিণাংশে ফতেপুর পূর্ব ইউনিয়নের অবস্থান। এ ইউনিয়নের পূর্বে সুলতানাবাদ ইউনিয়ন ও ইসলামাবাদ ইউনিয়ন, উত্তরে দুর্গাপুর ইউনিয়ন, পশ্চিমে ফতেপুর পশ্চিম ইউনিয়ন এবং দক্ষিণে ধনাগোদা নদী ও মতলব পৌরসভা অবস্থিত।

প্রশাসনিক কাঠামো 
ফতেপুর পূর্ব ইউনিয়ন মতলব উত্তর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী ফতেপুর পূর্ব ইউনিয়নের সাক্ষরতার হার ৫৫.৬%।

শিক্ষা প্রতিষ্ঠান 
১। জমিলা খাতুন উচ্চ বিদ্যালয়।
২। ফতেপুর উচ্চ বিদ্যালয়।
৩। লুধুয়া হাই স্কুল এন্ড কলেজ।
৪। মুন্সি আজিম উদ্দিন ডিগ্রি কলেজ।
৫। রসুলপুর হাজী চাঁন বক্স সরকার দাখিল মাদ্রাসা।
৬। নোয়াব পুর হাফিজিয়া মাদ্রাসা।
৭। লুধুয়া  আহমাদিয়া (সাঃ) হাফিজিয়া ও দাখিল মাদ্রাসা লিল্লাহ্ বোডিং ও এতিমখানা।

যোগাযোগ ব্যবস্থা 
চাঁদপুর জেলার মতলব উত্তর থানা ১০ নং পূর্ব ফতেপুর ইউনিয়ন এমন এক স্থানে অবস্থিত যার সাথে সারা বাংলাদেশের সড়ক যোগাযোগ ব্যবস্থা খুবই সহজ। ঢাকা থেকে দাউদকান্দি, শ্রীরায়েরচর ব্রিজ হয় সাহেব বাজার পার হয়ে খুব সহজেই ইউনিয়ন পরিষদ কার্যালয় পর্যন্ত যাওয়া যায়। ইহা ছাড়াও ১০ নং পূর্ব ফতেপুর ইউনিয়নের প্রত্যেকটি ওয়ার্ডে যোগাযোগ ব্যবস্থা খুবই উন্নত।

খাল ও নদী 
১। ১০ নং পূর্ব ফতেপুর ইউনিয়নের ঠেটালিয়া এবং এনায়েতনগর গ্রামের পাশ দিয়ে বয়ে গেছে একমাত্র নদী ধনাগোদা।
ইহা ছাড়াও বেড়িবাঁধ হওয়ার আগে লুদুয়া এবং রসুলপুরের মধ্যবর্তী স্থান দিয়ে ধনাগোদা নদীর একটি শাখা ছিল যেটি এখন মৃতপ্রায় খালে রুপান্তরিত হয়েছে।
২। ভাটি রসুলপুরের পাশ দিয়ে একটি খাল বহমান আছে এখনো।

হাট-বাজার 
১। এনায়েত নগর সাহেব বাজার।
২। ঠেটালিয়া বাজার।
৩। লুধুয়া বাজার।
৪। নয়াকান্দি বাজার।
৫। আমতলা বাজার।
৬। আমতলা গরুর বাজার।

জনপ্রতিনিধি 
১। জনাব আজমল হোসেন চৌধুরী। সম্মানিত চেয়ারম্যান ১০ নং পূর্ব ফতেপুর ইউনিয়ন পরিষদ।

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র

বহিঃসংযোগ 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
ফতেপুর পশ্চিম ইউনিয়ন

ফতেপুর পশ্চিম বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

আয়তন 
ফতেপুর পশ্চিম ইউনিয়নের আয়তন ৩,৯২২ একর।

জনসংখ্যার উপাত্ত 
২০১১ সালের পরিসংখ্যান অনুযায়ী ফতেপুর পশ্চিম ইউনিয়নের জনসংখ্যা ১৮,১২৯ জন। এর মধ্যে পুরুষ ৮,২১৮ জন এবং মহিলা ৯,৯১১ জন। মোট পরিবার ৪,৩৫৭টি।

অবস্থান ও সীমানা 
মতলব উত্তর উপজেলার দক্ষিণাংশে ফতেপুর পশ্চিম ইউনিয়নের অবস্থান। এ ইউনিয়নের পূর্বে ফতেপুর পূর্ব ইউনিয়ন; উত্তরে দুর্গাপুর ইউনিয়ন; পশ্চিমে গজরা ইউনিয়ন ও জহিরাবাদ ইউনিয়ন এবং দক্ষিণে ফরাজিকান্দি ইউনিয়ন, ধনাগোদা নদী ও মতলব পৌরসভা অবস্থিত।

প্রশাসনিক কাঠামো 
ফতেপুর পশ্চিম ইউনিয়ন মতলব উত্তর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা ব্যবস্থা 
২০১১ সালের পরিসংখ্যান অনুযায়ী ফতেপুর পশ্চিম ইউনিয়নের সাক্ষরতার হার ৫৪.২%।

শিক্ষা প্রতিষ্ঠান 
১।নাউরী আহম্মদীয়া উচ্চ বিদ্যালয়,

২।গাজীপুর কে,এল উচ্চ বিদ্যালয়,

৩।মোজাদ্দেদীয়া উচ্চ বিদ্যালয় মান্দারতলী,

৪।গাজীপুর আজিজিয়া হাফিজীয়া মাদ্রাসা,

৫।গোয়াল ভাওর হাফিজীয়া মাদ্রাসা,

৬।রাঢ়িকান্দী কাওমী মাদ্রাসা,

৭ রাঢ়ীকান্দি দারুস সুন্নাত দাখিল মাদ্রাসা

৮।মান্দারতলী হাফিজীয়া মাদ্রাসা,

৯। নাউরী আদর্শ কলেজ, 

১০। ৮৭ নং নবুরকান্দি সরকারি প্রাথমিক বিদ্যালয়।

যোগাযোগ ব্যবস্থা 
মতলব বাজার থেকে উ: এ আসতে হাতের বামে বেরিবাঁধ দিয়ে গাজিপুর হয়ে নবুরকান্দি মান্দারতলী,নাউরী, রাঢ়িকান্দী, কাজীকান্দী যাওয়া যায়।নতুন বাজার হতে নাউরী হয়ে পুরো ইউনিয়নে যাতায়াত করা যায়।এছাড়াও  লুধুয়া নয়াকান্দী বাজার থেকে গোয়াল ভাওর হয়ে যাতায়াত করা যায়।এবং গজরা থেকে রাঢ়িকান্দী টেক্সার হয়ে ইউনিয়নের প্রতিটা গ্রামে যাতায়াত করা যাবে।

খাল ও নদী 
মেঘনা ধনাগোদার শাখা নদী বয়ে গেছে এ ইউনিয়নের উপর দিয়ে,যার শুরুটা পাম্প হাউজ উধ্বমদী হতে মিলিত হয়েছে ভাটি রসুলপুর গিয়ে। বেড়িবাঁধ হয়ে যাওয়াতে এটি এখন সরু খাল এ পরিণত হয়েছে।

হাট-বাজার 
১।নবুর কান্দি বাজার,

২।মান্দারতলী বাজার,

৩।গাজীপুর চেয়ারম্যান বাজার,

৪।নাউরী বাজার,

৫।রাঢ়িকান্দী বাজার।

দর্শনীয় স্থান 
১।গোয়াল ভাওর, ফতেপুর সংযোগ সেতু (কাঠের পুল)।

২।নাউরী আহম্মদিয়া উচ্চ বিদ্যালয়,

৩।মোজাদ্দেদিয়া উচ্চ বিদ্যালয়ে বিশাল খেলার মাঠ। 

৪। গাজীপুর পাম্প হাউজ । 

৫। নবুরকান্দি, ফতেপুর সংযোগ-সেতু (স্টিল ব্রীজ)। 

৬। নবুরকান্দি সরকারি প্রাথমিক বিদ্যালয় এবং কেন্দ্রিয় মাসজিদ।

উল্লেখযোগ্য ব্যক্তি

জনপ্রতিনিধি 
১।জনাব নুর মোহাম্মদ। ১১ নং পশ্চিম ফতেপুর ইউনিয়ন পরিষদের বর্তমান চেয়ারম্যান।

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র

বহিঃসংযোগ 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
বিশ্বজিৎ ঘোষ

বিশ্বজিৎ ঘোষ (জন্ম ৮ এপ্রিল ১৯৫৮) একজন বাংলাদেশি অধ্যাপক, প্রাবন্ধিক ও গবেষক। তিনি ঢাকা বিশ্ববিদ্যালয়ের বাংলা বিভাগের অধ্যাপক, যিনি ২০১৭ থেকে ২০২১ সাল পর্যন্ত রবীন্দ্র বিশ্ববিদ্যালয়ের উপাচার্য হিসেবে দায়িত্ব পালন করেছেন। গবেষণায় বিশেষ অবদানের জন্য তিনি ২০১১ সালে বাংলা একাডেমি সাহিত্য পুরস্কার এবং ২০১৯ সালে একুশে পদক লাভ করেন।

প্রারম্ভিক ও শিক্ষা জীবন
বিশ্বজিৎ ১৯৫৮ সালের ৮ এপ্রিল বরিশালের কামারকাঠি গ্রামে জন্মগ্রহণ করেন। ১৯৭৩ সালে নবকুমার ইনস্টিটিউশন থেকে এসএসসি এবং ১৯৭৫ সালে বিএম সরকারি কলেজ থেকে এইচএসসি পাসের পর ১৯৭৬ সালে ঢাকা বিশ্ববিদ্যালয়ে বাংলা বিভাগে ভর্তি হন তিনি। ১৯৭৮ সালে স্নাতক (সম্মান) এবং ১৯৭৯ সালে একই বিভাগ থেকে স্নাতকোত্তর ডিগ্রি লাভ করেন। তিনি ১৯৯৫ সালে ঢাকা বিশ্ববিদ্যালয় থেকে পিএইচডি ডিগ্রি অর্জন করেন।

কর্মজীবন ও প্রকাশনা
বিশ্বজিৎ ১৯৮৪ সালের ১ ফেব্রুয়ারি ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগদান করেন। ২০১৭ সালের ১১ জুন শিক্ষা মন্ত্রণালয় তাকে চার বছরের জন্য রবীন্দ্র বিশ্ববিদ্যালয়ের উপাচার্য হিসেবে নিযোগ প্রদান করে। ১৫ই জুন ২০১৭ সালে রবীন্দ্র বিশ্ববিদ্যালয়ের উপাচার্য হিসেবে যোগদান করেন। গত ১৪ই জুন ২০২১ তারিখে রবীন্দ্র বিশ্ববিদ্যালয়ে. উপাচার্যের মেয়াদ শেষ হলে তিনি ঢাকা বিশ্ববিদ্যালয়ে বাংলা বিভাগের অধ্যাপক পদে পুনরায় যোগদান করেন। তিনি ৫০টির অধিক গ্রন্থ রচনা ও সম্পাদনা করেছেন। উলেখযোগ্য গবেষণা গন্থের মধ্যে রয়েছে: বাংলাদেশের সাহিত্য, আন্তর্জাতিক ফ্যাসিবাদবিরোধী আন্দোলন ও রবীন্দ্রনাথ, বুদ্ধদেব বসুর উপন্যাসে নৈঃসঙ্গচেতনার রূপায়ণ, বাংলা সাহিত্যে নারী, বাংলাদেশের সাহিত্য ও সংস্কৃতি, নৈঃসঙ্গচেতনা, শতবর্ষের বাংলা ছোটগল্প, রবীন্দ্র-ছোটগল্পের নন্দনতত্ত্ব। এছাড়া তার সম্পাদনায় ২০২১ সালে রবীন্দ্র বিশ্ববিদ্যালয়, বাংলাদেশ থেকে জাতির পিতা বঙ্গবন্ধু শেখ মুজিবুর রহমানের জন্মশতবার্ষিক স্মারক গ্রন্থ ‘সূর্যকরোজ্জ্বল শেখ মুজিব’ প্রকাশিত হয়েছে। এবং রবীন্দ্র বিশ্ববিদ্যালয় পত্রিকার ৩টি সংখ্যার সম্পাদক ছিলেন।

পুরস্কার ও সম্মাননা
 মহাকবি মধুসূদন জাতীয় পদক
 আবদুর রব চৌধুরী স্বর্ণপদক
 ডক্টর এনামুল হক স্বর্ণপদক 
 বিচারপতি ইব্রাহীম স্মারক স্বর্ণপদক (২০১৭)
 বাংলা একাডেমি সাহিত্য পুরস্কার (২০১১)
 একুশে পদক (২০১৯)

সমালোচনা
২০২২-এর মার্চে ঢাকা বিশ্ববিদ্যালয়ের বাংলা বিভাগের চেয়ারম্যান সৈয়দ আজিজুল হকের কাছে বিশ্বজিৎ ঘোষের বিরুদ্ধে যৌন নিপীড়নের লিখিত অভিযোগ দেন বিভাগের দ্বিতীয় বর্ষের একজন ছাত্রী৷ অভিযোগের ভিত্তিতে তাঁকে ঢাকা বিশ্ববিদ্যালয়ের বাংলা বিভাগের সব ধরনের একাডেমিক কার্যক্রম থেকে অব্যাহতি দেওয়াসহ কয়েকটি সিদ্ধান্ত নেয় বিভাগীয় একাডেমিক কমিটি৷

তথ্যসূত্র

১৯৫৮-এ জন্ম
জীবিত ব্যক্তি
বরিশাল জেলার ব্যক্তি
ঢাকা বিশ্ববিদ্যালয়ের শিক্ষক
ঢাকা বিশ্ববিদ্যালয়ের প্রাক্তন শিক্ষার্থী
গবেষণায় একুশে পদক বিজয়ী
বাংলাদেশী গবেষক
বাংলাদেশী শিক্ষাবিদ
২০শ শতাব্দীর বাংলাদেশী প্রাবন্ধিক
প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বাংলাদেশী শিক্ষায়তনিক
বাংলাদেশী হিন্দু
একুশে পদক বিজয়ী
বাংলা একাডেমি সাহিত্য পুরস্কার বিজয়ী